**प्रेस विज्ञप्ति**

**हतियार व्यापार सन्धि (एटीटी) को प्रवद्र्धन र सो सन्धिमा नेपालको सम्मिलनलाई सहयोगसम्बन्धी राष्ट्रिय कार्यशाला**

 काठमाडौं, नेपाल, २३ नोभेम्बर २०२१ (वि.सं २०७८ मंसिर ७ गते) – नेपालमा शान्ति र लोकतन्त्रका लागि महिला (डब्लुपीडीएन)सँगको सहकार्यमा एसिया तथा प्रशान्त क्षेत्रको शान्ति र निःशस्त्रीकरणका लागि राष्ट्रसङ्घीय क्षेत्रीय केन्द्र (युएनआरसीपीडी)ले हातहतियार व्यापार सन्धि (एटीटी)को प्रवद्र्धन् गर्न र त्यस सन्धिमा नेपालको सम्मिलनलाई सहयोग पु¥याउन एउटा राष्ट्रिय कार्यशालाको आयोजना गर्दैछ । यही नोभेम्बर २४ र २५, २०२१ (मंसिर ८ र ९ गते) नगरकोटस्थित क्लब हिमालय होटलमा हुन गइरहेको सो गोष्ठी कोभिड–१९ संक्रमण फैलिएपछि भौतिक रुपमा आयोजित पहिलो कार्यक्रम हुनेछ ।

कार्यशालाको उद्देश्य हातहतियार व्यापार सन्धिको सम्मिलन र कार्र्यान्वयनका लागि आपसी समन्वय महत्वपूर्ण हुने प्रमुख मन्त्रालयका सरकारी पदाधिकारी, विभिन्न राजनीतिक दलको प्रतिनिधित्व गर्ने सांसद्, सञ्चारमाध्यमसहित नागरिक समाजका संस्था, र अन्तर्राष्ट्रिय विज्ञहरुसमावेश रहेको सहभागी र सरोकारवालाहरुको विविधतापूर्ण समूहलाई एकै ठाउँमा भेला गर्ने रहेको छ ।

कार्यशालाले हातहतियार व्यापार सन्धिका प्रावधान, निर्णय प्रक्रिया र त्यसमा सम्मिलन हुनुको नेपाललाई फाइदाका साथै साना हातहतियार र गोलाबारुदमाथिको लैङ्गिक रुपमा उत्तरदायी नियन्त्रणप्रति सन्धिको परिपालनाबारे राष्ट्रिय प्रतिनिधिहरुको सचेतना फैलाउने उद्देश्य लिएको छ ।

साना हातहतियारको बेचबिखन र दुरुपयोग विरुद्धको लडाईँमा लैङ्गिक रुपमा मूलप्रवाहीकरण गरिएको नीति, कार्यक्रम र कामकारवाहीलाई सहयोग पु¥याउन संयुक्त राष्ट्रसङ्घको निःशस्त्रीकरण मामिला सम्बन्धी कार्यालय (युएनओडीए)को नेतृत्वमा सञ्चालित एउटा विश्वव्यापी परियोजनाअन्तर्गत आयोजित यस कार्यशालाका लागि आर्थिक सहयोग युरोपियन युनियनबाट प्राप्त भएको छ ।

थप जानकारीका लागि, कृपया एसिया प्रशान्त क्षेत्रको शान्ति तथा निःशस्त्रीकरणका लागि राष्ट्रिसङ्घीय क्षेत्रीय केन्द्र (युएनआरसीपीडीका)का निर्देशक श्री युरी क्रिनभोनोसलाई yuriy.kryvonos@un.org. मा सम्पर्क गर्नुहोला ।